Amedya seg uɣmis «Aɣmis n yimaziɣen» : «Tella yiwet n tama qqaren-as taɛeccact. D tama anda sewwayen afexxar u yettili deg-s ssuq.»101 Yal taddart neɣ lɛerc ɣur-s ssuq-is, i llan d amkan n tunzzut d tiɣin. Rnu di taddart-a, d amkan tuqqda n ufexxar. Ass s ssuq, ttemsefhamen fell-as merra yimezdaɣ, yal tama melmi yettili wass n ssuq. Tamiḍrant n «Ssuq», teskan-d belli leqbayel, llan sedduyen tadamsa-nsen akken ilaq, imi tesɛa tazamulit n tuddsa iwenɛen. I lmend n waya, tenna-d Lacoste-Dujardin Camille : «Zik, imi ulac tiḥuna idummen deg tuddar, ttilin-d leswaq i yirgazen kan. Di yal tagrumma n tudrin n teqbilt, ttilin waṭas n leswaq, ama deg wakal-is neɣ deg wakal n tid i tt-id-iqerben. (…) Ttakkenasen ismawen i lmend n wussan n ddurt ideg i d-ttilin.»102